- "קנטטת גירושים" זה ספר מדליק - את מי הוא מדליק? - את התאים שלי במוח, התאים שלי במוח הופכים למזרקה של צבעים, כדאי לך, תנסה גם - אני לא חושב שקוראים לזה "קנטטת גירושים" - בטח שקוראים לזה "קנטטת גירושים", אלא מה? - לא, לא, זה "גירושים מאוחרים", רק אחר-כך זה הפך ל"קנטטת גירושים", כשהוסיפו את הפרק האחרון עם הכלב - מה, צנזרו כלב? למה? - כי זה היה יותר מדי סוראליסטי לכמה מוחות שמרניים מדי - לא חבל? - חבל, חבל - בכל זאת, השגתי את העותק עם הכלב, למרות שלא ידעתי שהוא לא מופיע במקור, לא ידעתי שהשם המקורי הוא "גירושים מאוחרים", בגלל זה כנראה כששאלו אותי מה אני קורא, ועניתי, אף-אחד לא הכיר את הספר - כן, "גירושים מאוחרים" זה השם המקורי, והיותר ידוע.